Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: szabályzatra és a tartalékok kezelésére vonatkozó elõírásokról szóló 170/1997. (X. 6.) Korm. rendelet 13. §-ának
Paragraph Index: 142

(12) Az Mvhr. 34. §-a (6) bekezdésének e) pontja helyébe a következõ rendelkezés lép: „e) Pénzügyi mûveletek egyéb ráfordításaként kell kimutatni a mûködési célú deviza- és valutakészletek forintra történõ átváltásával kapcsolatos árfolyamveszteséget, a külföldi pénzértékre szóló követeléshez és kötelezettséghez kapcsolódó, az adott üzleti évben realizált árfolyamveszteséget. Itt kell továbbá kimutatni a nem fedezeti célú elszámolási határidõs és opciós ügyletekkel, valamint a nem kamatfedezeti célú, egyéb fedezeti ügyletekkel kapcsolatban elszámolt veszteség összegét, a — nem befektetési célú értékpapír beszerzéssel összefüggésben — fizetett opciós díjat, brókeri jutalékot.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes